BECKWITH] TEXT AND TRANSLATION 367 
Ua nui no na la o ka Makaula ma Kauwiki, aneane makahiki a oi 
ae paha, aole nae oia i ike iki i ka hoailona mau ana e ukali nei. 
I kekahi la, i ka malama o Kaaona, i na Ku, i ka manawa kaka- 
hiaka nui, ike aweawea aku la ola he wahi onohi ma Koolau, 0 Hawaii; 
ja manawa, puiwa koke ae la oia me ka lele o kona oili me ka maikai 
ole o kona noonoo ana; aka, ua kali loihi no oia me ka hoomanawanui 
a maopopo lea ka hana a kela wahi onohi; a pau ia malama okoa 
1 ka hoomanawanulia ela, a i kekahi malama ae, i ka la o Kukahi, 
i ke ahiahi, mamua o ka napoo ana o ka la, komo aku la oia iloko o 
kona wahi heiau, kahi i hoomakaukau ai no kona Akua, a pule aku 
la ola. : 
Ta ia e pule ana, ai ka waenakonu o ka manawa, ku mai la imua 
oua Makaula nei ke kahoaka o Laieikawai, a me kona kupunawahine; 
«a no keia mea, hooniau aku la oia i ka pule ana, aole nae i haalele 
kela kahoaka ia ia a hiki i ka maamaama ana. 
Ia po iho, iloko o kona manawa hiamoe, halawai mai la kona 
Akua me ia ma ka hihio, i mai la, “Ua ike au i kou Juhi, a me 
kou hoomanawanui ana, me ke ake e loaa ia oe ka moopuna a 
Waka, me kou manao hoi e loaa kou pomaikai no kana moopuna 
mai. Iloko o kau pule ana, ua hiki ia’u ke kuhikuhi, e loaa no o 
Laieikawai ia oe, mawaena o Puna, a me Hilo, iloko o ka ululaau, 
e noho ana iloko o ka hale i uhiia i na hulu melemele o ka Oo, 
nolaila, apopo e ku oe a hele.” 
Puoho ae la oia mai ka hiamoe, aia ka he hihio, a no keia mea, 
pono ole iho la kona manao, aole e hiki ia ia ke moe ia po a ao. 
Ja po a ao ae i ke kakahiaka nui, ia ia maluna o Kauwiki, ike 
aku la oia i ke kilepalepa a ka pea o ka waa ilalo o Kaihalulu; 
holo wikiwiki aku la oia a hiki i ke awa, ninau aku la i kahi a 
keia waa e holo ai, haiia mai la, “ E holo ana i Hawaii,” a noi aku 
la oia e kau pu me lakou ma ka waa, a aeia mai la oia pu me Jakou. 
Hoi hou aku la ka Makaula iluna o Kauwiki, e lawe mai i kana 
mau wahi ukana, na mea ana i hoomakaukau ai i kanaenae. 
Ja manawa, aia nei i hiki ai i ka waa, hai mua aku la oia i kona 
manao i na mea waa, “E na mea waa, e hai mai oukou i ka’u hana 
ma keia holo ana o kakou; ma ka oukou mea e olelo mai ai, malaila 
wau e hoolohe ai, no ka mea, he kanaka wau i hana pono oleia e 
na mea waa i ko’u holo ana mai Oahu mai, nolaila wau e hai mua 
aku nei ia oukou e na mea waa, malia o like oukou me laua.” 
A no keia olelo a ka Makaula, olelo mai la na mea waa, aole e 
hanaia kekahi, mea pono ole ma ia holo ana o lakou; a pau keia mau 
mea kau lakou ma ka waa a holo aku la. 
Ma ia holo ana hiki mua lakou i Mahukona, ma Kohala, moe malaila 
ja po, ai ke kakahiaka ana ae, haalele ka Makaula i na mea waa, pii 
aku la oia a hiki i Lamaloloa, a komo aku la i Pahauna ka heiau, he 
heiau kahiko kela mai ka po mai, a hikii keia manawa. 
